stanford-oval/wikipedia huggingface dataset:
Samsung i8000

| Samsung i8000 "Omnia II" |
| --- | --- |

Valmistaja:  Samsung Electronics
Julkaistu:  15. kesäkuuta 2009
Käyttöverkot:  850/900/1800/1900/2100 MHz
Mitat:  118 × 59,6 × 12,3 mm
Paino:  123 g
Näyttö:  3,7", AMOLED-kosketusnäyttö
Näytön kuvatarkkuus:  800 × 480 px
Värien lukumäärä:  16 milj.
Muisti:  2, 8 tai 16 Gt
Keskusmuisti:  256 Mt
Takakamera:  5 Mpx
Etukamera:  0,3 Mpx
Radio:  FM-radio
Musiikkisoitin:  Media Player 10
Valmiusaika:  430 h
Puheaika:  12 h
Käyttöjärjestelmä:  Windows Mobile 6.1, päivitettävissä 6.5-versioon
Tiedonsiirto:  3G/HSDPA/HSUPA/GPRS/EDGE/WLAN/Bluetooth/USB
Liitännät:  microUSB 2.0, kuulokeliitäntä
Muistikorttipaikka:  tukee enintään 32 gigatavun microSD-kortteja
Infobox OKVirheellinen NIMI-arvo: 
Samsung i8000 eli Omnia II on korealaisen Samsung Electronicsin valmistama älypuhelin. Se julkistettiin 15. kesäkuuta 2009. Puhelimen käyttöjärjestelmä oli alkuun Windows Mobile 6.1, kunnes se päivitettiin versioon 6.5 sen julkaisun jälkeen 6. lokakuuta 2009. Samsung i8000:ssa eli Omnia II:ssa on AMOLED-tekniikalla toteutettu 3,7 tuuman resistiivinen kosketusnäyttö. Laitetta käytetään pääasiassa näytön avulla. Näytön resoluutio on 800 × 480 pikseliä ja se kykenee näyttämään 16 miljoonaa väriä. Käyttöjärjestelmä rajoittaa värien määrän kuitenkin 65 tuhanteen. Näyttöä voidaan käyttää vaaka- ja pystyasennossa.
Laitteessa on kaksi, kahdeksan tai 16 gigatavua tallennustilaa ja 256 megatavua keskusmuistia. Puhelimessa on muistikorttipaikka, joka tukee enimmillään 32 gigatavun[lähde? ] microSD-kortteja. Prosessori on 800 megahertsin kellotaajuudella toimiva Samsung S3C6410.
Laitteen mukana toimitetaan muun muassa ohjelmat Route 66 -navigointi (kahden vuoden lisenssi), PDF-, Excel-, Word- ja PowerPoint-tiedostojen lukijat. Laitteella voi perusohjelmistollakin toistaa useita eri videomuotoja, kuten DivX, XviD, MP4, H.263, H.264 ja WMV.
Seppä Laurin patsas

Seppä Laurin patsas
Seppä Laurin patsas on Salon jokirannassa sijaitseva taiteilija Ben Renvallin tekemä patsas, joka valmistui vuonna 1963. Se esittää seppä Lauria, joka perimätiedon mukaan oli Salon ensimmäinen nimeltä tunnettu asukas. Patsaasta on kadonnut aikojen myötä osa hevosenkengästä, mutta katoamisvuodesta ei ole tietoa. Patsaan suunnasta on tehty kuntalaisaloite sen kääntämiseksi torin suuntaan tai kirjaston suuntaan, mutta päätös odottaa toistaiseksi kunnan talouden kohentumista. Vapunaattona patsas saa oman lakin.
Kuvia

Osa hevosenkengästä on kadonnut aikojen saatossa
Patsaan suunta osoittaa parkkipaikalle
S/S Heinrich

S/S Heinrich (käytti myös nimeä S/S Klara) oli saksalainen pirtulaiva joka ajautui karille Kemin edustalla 16. syyskuuta 1924.
100 rekisteritonnin S/S Heinrich oli ollut koko kesän 1924 Perämerellä Marjaniemen edustalla. Suomen aluevesirajan ulkopuolelle ankkuroituneesta aluksesta oli kuljetettu pirtua Suomen rannikolle veneillä. Syyskuun puolivälissä laivan ankkuriköysi katkesi kovassa myrskyssä ja se lähti ajelehtimaan tuulen mukana samalla kun myös aluksen koneet menivät epäkuntoon. Parin päivän kuluttua Heinrich törmäsi noin 12 kilometrin päässä Kemistä Valkeankarin ja Pohjantähden välillä olevalle Ulommaisen karille. Laivan 1000 litran pirtulasti oli jo tätä ennen heitetty mereen ja kuusihenkinen miehistö poistui karille jääneestä alukseen ohikulkeneeseen toiseen laivaan. Karille jäänyt laivan hylky romuttui lopullisesti seuraavana talvena ahtojäiden musertamana. Haaksirikkopaikkaa alettiin kutsua Pirtukariksi.
Vuonna 2002 Kemin Urheilusukeltajat irrottivat ja nostivat ylös Heinrichin potkurin museoon sijoitettavaksi. Laivan kappaleita, muun muassa sen höyrykattila, on edelleen hajallaan meren pohjassa.
Sebastian Sylvester

| Sebastian Sylvester> Henkilötiedot |
| --- | --- |
Koko nimi:  Sebastian Sylvester
Syntynyt: 9. heinäkuuta 1980 Greifswald, Saksa
Kansalaisuus:  Saksa
Nyrkkeilijä
Lempinimi:  The Hurricane
Pituus:  172  cm
Painoluokka:  Keskisarja
Kätisyys:  Oikeakätinen
Ammattilaistilastot
Ottelut:  40
Voitot:  34
– tyrmäysvoitot:  16
Tappiot:  5
Ratkaisemattomat:  1
Ei tuomiota/ mitätöity:  0
Sebastian Sylvester (s. 9. heinäkuuta 1980 Greifswald, Saksan demokraattinen tasavalta) on uransa lopettanut saksalainen ammattilaisnyrkkeilijä. Hänen valmentajansa oli Gertmut Schröder.
Ammattilaisura

Vuonna 2002 alkaneella ammattilaisurallaan 172-senttinen Sylvester otteli 40 kertaa (34–5–1). 2005 hän saavutti ensimmäisen kerran Euroopan nyrkkeilyliiton (EBU) mestaruustittelin kukistettuaan tuolloisen keskisarjan mestarin, Morrade Hakarin. EBUn mestaruusvyö säilyi hänellä kolmen ottelun verran, kesäkuuhun 2006 saakka, jolloin Amin Asikainen voitti hänet kahdeksannessa erässä teknisellä tyrmäyksellä. Sylvester otti kuitenkin runsaan vuoden kuluttua revanssin, ja voitti Asikaisen  kotikentällään Zwickaussa kesällä 2007, teknisellä tyrmäyksellä. Sylvester puolusti titteliään kolmesti Simone Rotoloa Francois Bastientiä ja Javier Castillejoa vastaan. Vuoden 2008 marraskuussa Sylvester kohtasi WBA liiton titteliottelussa Felix Sturmin joka on myös saksalainen. Sylvester hävisi kamppailun tuomariäänin täysien erien jälkeen.
Vuoden 2009 helmikuussa Sylvester tyrmäsi Gaetano Nespron seitsemännessä erässä. Kamppailussa oli panoksena IBF-liiton international-vyö. Hän puolusti international-titteliään Lajuan Simonia vastaan täydet 12 erää kestäneessä ottelussa voitolla kaikin tuomariäänin.
19. syyskuuta 2009 Sylvester voitti IBF-liiton maailmanmestaruuden hajaäänituomiolla (111–116, 116–112, 115–113) Giovanni Lorenzolta.
Sylvesterin piti kohdata Pablo Navascues tammikuun 30. päivänä mutta kamppailu peruuntui Navascuesin antaman positiivisen dopingnäytteen jälkeen.
Sylvester ilmoitti lopettavansa ammattilaisuransa vuonna 2012.
Aiheesta muualla

Ammattilaisottelutilastot BoxRec-tietokannassa
Samsung i5500

| Samsung i5500 Galaxy 5 |
| --- | --- |


Valmistaja:  Samsung Electronics
Julkaistu:  elokuu 2010
Käyttöverkot:  GSM 850/900/1800/1900 MHz 3G 900/2100 MHz
Mitat:  108 x 56 x 12,6
Paino:  102
Näyttö:  2,8″ kapasitiivinen TFT-kosketusnäyttö
Näytön kuvatarkkuus:  240 x 320
Värien lukumäärä:  256 000
Suoritin:  600 MHz
Muisti:  170
Kamera:  2 MPix
Radio:  on (RDS)
Musiikkisoitin:  on
Valmiusaika:  375
Puheaika:  6,5
Käyttöjärjestelmä:  Android 2.1 (Eclair) Kesästä 2011 lähtien myydyissä versioissa Android 2.2 (Froyo)
Tiedonsiirto:  GPRS, EDGE, HSDPA (7,2 Mb/s), WLAN (802.11b/g/n)
Liitännät:  Bluetooth 2.1, USB, 3,5 mm kuulokeplugi
Muuta:  A-GPS (+geotagging)
Infobox OKVirheellinen NIMI-arvo: 
Samsung i5500 Galaxy 5 on korealaisen Samsung Electronicsin valmistama matkapuhelin. Myyntiin se tuli loppukesästä 2010. Puhelimessa on kosketusnäyttö, kamera ja nopeat tiedonsiirtoyhteydet. Muistia on 170 megatavua, jota voi lisätä enintään 16 Gt microSD-kortilla. Lisäksi siinä on sisäänrakennettu GPS-vastaanotin jota voidaan hyödyntää navigointiohjelmistolla. Akku on kapasiteetiltaan 1 200 mAh.
Puhelinta on myyty kesästä 2011 Android 2.2 käyttöjärjestelmällä. Aiemmin myydyt on myös voinut virallisesti päivittää Androidin versioon 2.2 (Froyo).
San Marino RTV

| San Marino RTV |
| --- | --- |
Tunnuslause:  Nemini Teneri
Perustettu:  1993
Toimitusjohtaja:  Carlo Romeo
Kotipaikka:  Viale J.F.Kennedy, 13 - 47890, Città di San Marino, San Marino
Toiminta-alue:   San Marino
Toimiala:  yleisradiotoiminta
Omistaja:  RAI ja ERAS
Kotisivu:  https://sanmarinortv.sm
Infobox OKVirheellinen NIMI-arvo: 
San Marino RTV (ital. Radiotelevisione della Repubblica di San Marino) on San Marinon yleisradioyhtiö. Nykymuodossaan yhtiö aloitti vuonna 1993, kun San Marino RTV aloitti ympärivuorokautiset radiolähetykset. Myös televisiolähetykset aloitettiin samana vuonna.
Yhtiö on Euroopan yleisradiounionin jäsen.
San Marino RTV:n omistavat puoliksi Italian yleisradioyhtiö RAI ja sanmarinolainen ERAS, jotka sopivat yhtiön perustamisesta vuonna 1991. Italian hallitus rahoittaa yhtiötä vuosittain noin kolmella miljoonalla eurolla.
Vuodesta 2012 lähtien yhtiön pääjohtajana on toiminut italialainen journalisti Carlo Romeo.
Samsung Galaxy A31

| Samsung Galaxy A31 |
| --- | --- |

Valmistaja:  Samsung
Julkaistu:  30. kesäkuuta 2020
Mitat:  159,3 × 73,1 x 8,6 mm
Paino:  185 g
Näyttö:  6,4" FullHD 20:9 Super AMOLED
Näytön kuvatarkkuus:  1080 × 2400
Suoritin:  MediaTek Helio P65 MT6768 kahdeksanydin, 2 GHz, ARM Cortex-A75 ja ARM Cortex-A55, 64-bittinen, 12 nm
Grafiikkapiiri:  Mali-G52 MC2
Muisti:  64 Gt
Keskusmuisti:  4 Gt
Takakamera:  48 megapikseliä + 8 megapikseliä + 5 megapikseliä + 5 megapikseliä
Etukamera:  20 megapikseliä
Käyttöjärjestelmä:  Android 10 Samsungin One UI-käyttöliittymällä
Akku:  5 000 mAh
Muistikorttipaikka:  laajennettavissa enintään 512 Gt:n microSD-kortilla
Infobox OKNimi-testi OK: 
Samsung Galaxy A31 on Samsungin 30. kesäkuuta 2020 julkaisema älypuhelin, jossa on esiasennettuna Android 10 Samsungin One UI-käyttöliittymällä.
Tekniset tiedot > Muotoilu

Samsung Galaxy A31 -älypuhelimessa on 6,4-tuumainen näyttö FullHD 20:9 -resoluutiolla.
Tekniset tiedot > Fyysiset osat

Laitteesta löytyy 2 gigahertsin kahdeksanydinprosessori. Laitteessa on 4 gigatavua keskusmuistia ja 64 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on neljä takakameraa. Pääkameran tarkkuus on 48 megapikseliä, toisen kameran 8 megapikseliä (ultralaajakulmakamera), kolmannen kameran 5 megapikseliä (makrokamera) ja neljännen kameran 5 megapikseliä (syvyystietokamera). Etukameran tarkkuus on 20 megapikseliä.
Videokuvaus voidaan tehdä 1080p (Full HD) -resoluutiolla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 10 Samsungin One UI-käyttöliittymällä.
Semantix

Semantix
| Semantix |
| --- | --- |
Toimiala:  kielipalvelut
Tuotteet:  kääntäminen, tulkkaus
Henkilöstö:  300 (2015)
Emoyhtiö:  Segulah
Kotisivu:  http://www.semantix.fi/
Infobox OKNimi-testi OK: 
Semantix on pohjoismainen kieliyritys, joka tarjoaa käännös- ja kirjoittajapalveluita, koulutusta ja tulkkauspalveluita. Konsernin nimi on ollut Semantix vuodesta 2006 lähtien, ja se on kasvanut muun muassa yritysostojen kautta. Konsernin ensimmäinen yritys perustettiin vuonna 1969. Konserni työllistää noin 7 000 tulkkia, kääntäjää ja kielikonsulttia. Semantixilla on kuusi konttoria Ruotsissa, neljä Suomessa ja kaksi Norjassa.
Historia

Työperäisen maahanmuuton seurauksena 1900-luvun puolivälissä syntyi tarve korkealaatuisille kielipalveluille, lähinnä kääntämiselle ja tulkkaukselle. Tämän tarpeen tyydyttämiseksi perustettiin vuonna 1969 Eqvator, josta myöhemmin tuli Semantix. Yhtiön nimi ei silloin ollut Eqvator vaan Språksektionen, ja se oli osa hiljattain perustettua Ruotsin maahanmuuttovirastoa (Invandrarverket). Yksityisen elinkeinoelämän kielipalvelujen tarpeisiin perustettiin SpråkCentrum vuonna 1975. Sen jälkeen alan kehitys eteni pienten, tiettyyn alaan erikoistuneiden käännöstoimistojen perustamisella.
1980-luvun aikana kielipalveluja tarjoavat yritykset alkoivat vakiinnuttaa asemaansa siten, että pienemmät käännöstoimistot lyöttäytyivät yhteen. Osana tätä kehitystä syntyi Semantix. Semantixiin yhdistyneitä yrityksiä ovat mm. SpråkCentrum, TolkJouren, Eqvator, ITS Översättningsbyrå, INK Sverige, INK Norge, Lingua Nordica, Interpreto, Languageland ja Explicon.
Semantixin omistaja oli Accent Equity Partners vuosina 2006-2009 ja vuosina 2009-2015 Litorina. Vuodesta 2015 eteenpäin Semantixin on omistanut Segulah.
Aiheesta muualla

Semantixin kotisivut
Samsung Galaxy Note

| Samsung Galaxy Note (GT-N7000) |
| --- | --- |


Valmistaja:  Samsung Electronics
Julkaistu:  28. lokakuuta 2011
Seuraaja:  Samsung Galaxy Note II
Käyttöverkot:  (GSM/GPRS/EDGE): 850, 900, 1 800 ja 1 900 MHz UMTS: 850, 900, 1 900 ja 2 100 MHz HSPA+: 21 Mt/s HSUPA: 5,76 Mt/s LTE
Mitat:  147 × 83 × 9,65 mm
Paino:  178 g
Näyttö:  5,3" Super AMOLED WXGA
Näytön kuvatarkkuus:  800 × 1 280 px
Suoritin:  Samsung Exynos 4210 -kaksiydin­prosessori, 1,4 GHz, ARM Cortex-A9
Grafiikkapiiri:  Mali-400 MP4
Muisti:  16 tai 32 Gt
Keskusmuisti:  1 Gt
Takakamera:  8 megapikseliä
Etukamera:  2 megapikseliä
Käyttöjärjestelmä:  Android 2.3.4 "Gingerbread", päivitettävissä Android 4.1.2 "Jellybean" -versioon
Akku:  2 500 mAh
Liitännät:  microUSB
Muistikorttipaikka:  tukee enintään 32 Gt:n SD-kortteja
Infobox OKVirheellinen NIMI-arvo: 
Samsung Galaxy Note on vuoden 2011 IFA-messuilla esitelty kosketusnäytöllinen älypuhelin. Puhelimen suuren näyttöpinta-alan vuoksi sitä on kuvailtu älypuhelimen ja taulutietokoneen risteytykseksi. Galaxy Note hyödyntää Samsungin S Pen -tekniikkaa.
Hintahaitarin yläpäähän sijoittuva Galaxy Note on menestynyt hyvin. Puhelinta myytiin kahdessa kuukaudessa miljoona kappaletta. Puhelimessa käytettyjä ominaisuuksia aiotaan hyödyntää myös kokoluokaltaan kaksi kertaa suuremmassa Galaxy Note 10.1 -taulutietokoneessa.
Tekniset tiedot > Muotoilu

Samsung Galaxy Note -älypuhelimessa on 5,3-tuumainen näyttö WXGA-resoluutiolla.
Tekniset tiedot > Fyysiset osat

Laitteesta löytyy Samsungin oma Exynos 4210 -kaksiydinprosessori. Laitteessa on yksi gigatavu keskusmuistia ja 16 tai 32 gigatavua sisäistä muistia. Puhelimen muisti on laajennettavissa enintään 32 gigatavun microSD-kortilla. Akun kapasiteetti on 2 500 milliampeerituntia.
Tekniset tiedot > Fyysiset osat > Kamerat ja multimedia

Laitteessa on kahdreksan megapikselin takakamera. Etukameran tarkkuus on puolestaan kaksi megapikseliä.
Videokuvaus voidaan tehdä 1080p (Full HD) -resoluutioilla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 2.3.4 "Gingerbread". Myöhemmin laitteeseen on tullut päivitys Android 4.1.2 "Jellybean" -versioon.
Aiheesta muualla

Kuvia tai muita tiedostoja aiheesta Samsung Galaxy Note Wikimedia Commonsissa
Samir Nasri

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Samir Nasri
Syntymäaika: 26. kesäkuuta 1987 (ikä 37)
Syntymäpaikka:  Marseille, Ranska
Pelipaikka: hyökkäävä keskikenttäpelaaja
Pituus: 175 senttimetriä
Seura
Seura:  Anderlecht
Junioriseurat
1995–1997:  Pennes Mirabeau
1997–2004:  Marseille
Seurat
| Vuodet | Seura | O | (M) |
| 2004–2008 |  Marseille | 121 | (11) |
| 2008–2011 |  Arsenal | 86 | (18) |
| 2011–2017 |  Manchester City | 129 | (18) |
| 2016–2017 | →  Sevilla (laina) | 23 | (2) |
| 2017–2018 |  Antalyaspor | 8 | (2) |
| 2019 |  West Ham | 5 | (0) |
| 2019–2020 |  Anderlecht |  |  |
| Yhteensä | Yhteensä | 372 | (52) |
Maajoukkue
| – |  Ranska U16 | 18 | (8) |
| – |  Ranska U17 | 18 | (8) |
| – |  Ranska U18 | 4 | (0) |
| – |  Ranska U19 | 10 | (5) |
| 2006 |  Ranska U21 | 4 | (0) |
| 2007–2013 |  Ranska | 41 | (5) |
 Seurajoukkueuran tilastot kattavat vain kansalliset sarjat, päivitetty 2. kesäkuuta 2019.2. kesäkuuta 2019
Samir Nasri (arab. سمير ناصري‎, s. 26. kesäkuuta 1987 Marseille, Ranska) on ranskalainen jalkapalloilija, pelipaikaltaan keskikenttäpelaaja. Hän edusti viimeisenä seurana belgialaista Anderlechtia. Hän lopetti ammattiuran vuonna 2020.
Etniseltä taustaltaan Nasri on kabyliberberi, sillä hänen vanhempansa muuttivat Algeriasta Ranskaan. Nasria verrattiin uransa alussa pelipaikkansa ja -tyylinsä sekä taustansa vuoksi vuonna 2006 pelaajauransa päättäneeseen Zinédine Zidaneen. Nasri on uskonnoltaan muslimi.
Seurajoukkueura

Nasri pelasi kasvattajaseuransa Marseillen edustusjoukkueessa kaudesta 2004–2005 lähtien. Vuosina 2006 ja 2007 joukkue ylsi Ranskan cupin loppuotteluun. Kaudella 2006–2007 Nasri valittiin Ligue 1:n parhaaksi nuoreksi pelaajaksi sekä sarjan tähdistöjoukkueeseen.
Heinäkuussa 2008 Nasri siirtyi Arsenaliin. Nasri ehti edustaa Arsenalia kolmen kauden ajan. Joukkue ei voittanut yhtään pokaalia Nasrin seurassa oloaikana. Henkilökohtaisella tasolla Nasri onnistui kuitenkin tekemään läpimurtonsa maailman huipulle. Ensimmäisellä Arsenal-kaudellaan Nasri pelasi Valioliigassa 29 ottelua, joissa hän onnistui maalinteossa kuudesti. Kauden kohokohta Nasrin osalta oli 8. marraskuuta pelattu ottelu Manchester Unitedia vastaan, jonka Arsenal voitti Nasrin kahdella maalilla 2–1. Toinen Arsenal-kausi alkoi Nasrin osalta synkissä merkeissä, sillä hän mursi jalkansa 21. heinäkuuta pelatussa harjoitusottelussa. Ranskalainen oli sivussa pelikentiltä kolme kuukautta ja pelasi kauden aikana yhteensä 26 Valioliigaottelua ja maaleja kauden aikana syntyi kaksi.
Kausi 2010–2011 oli Nasrin lopullinen läpimurto Valioliigan tähtikaartiin. Kauden aikana Nasri onnistui maalinteossa kaikki kilpailut huomioiden 15 kertaa, joista 10 syntyi Valioliigassa. Arsenal sijoittui Valioliigassa toiseksi ja Nasri valittiin Valioliigan vuoden joukkueeseen.
2011–2012 kauden Nasri aloitti Arsenalin paidassa, mutta siirtyi jo elokuun siirtoikkunassa Manchester Cityyn 25 miljoonan punnan kaupassa. Nasrin kausi Manchesterissa sujui ailahtelevasti ja rooli jäi odotettua pienemmäksi. 21. maaliskuuta Nasri teki Citylle tärkeän 2–1-voittomaalin Chelsea vastaan pelatussa ottelussa. Koko kauden maalisaldo Valioliigassa jäi viiteen osumaan, mutta Nasri pääsi juhlimaan Cityn joukkueen mukana uransa ensimmäistä Valioliigamestaruutta. Hän voitti samana vuonna myös Community Shieldin.
Kaudella 2012–2013 Nasri teki kaksi valioliigamaalia Cityn sijoittuessa sarjassa toiseksi. Hän kuului myös FA cupin finaalin hävinneeseen joukkueeseen. Seuraavalla kaudella hän voitti valioliigan ja liigacupin mestaruudet, ja teki valioliigassa kaikkiaan seitsemän maalia. Kaudella 2014–2015 City sijoittui valioliigassa toiseksi, ja Nasri teki kaksi maalia. Seuraavalla kaudella hän oli takareisivamman vuoksi yli viisi kuukautta sivussa. Valioliigassa hän teki kaksi maalia. Elokuussa 2016 hän siirtyi loppukauden mittaisella lainasopimuksella Primera Divisiónin Sevillaan, jossa teki 23 pääsarjaottelussa kaksi maalia.
Nasri siirtyi elokuussa 2017 Turkin Superliigan Antalyasporiin 3,5 miljoonan euron siirtosummalla. Hän ehti pelata seurassa vain kahdeksan sarjaottelua ennen kuin purki sopimuksensa tammikuussa 2018. Helmikuussa 2018 hän sai doping-rikkomuksesta puolen vuoden kilpailukiellon, joka myöhemmin piteni 18 kuukauden pituiseksi alkaen takautuvasti heinäkuussa 2017. Hän teki Englannin Valioliigan West Hamin kanssa puolen vuoden mittaisen sopimuksen tammikuussa 2019. Hän pelasi kevätkauden aikana viisi valioliigaottelua ja yhden pelin FA Cupissa, eikä hänen sopimustaan jatkettu.
Maajoukkueura

Vuonna 2004 Nasri kuului alle 17-vuotiaiden Euroopan-mestaruuden voittaneeseen joukkueeseen.. Ranskan maajoukkueessa hän debytoi ystävyysottelussa Itävaltaa vastaan 28. maaliskuuta 2007, ja maajoukkueuran ensimmäinen maali syntyi 6. kesäkuuta 2007 EM-karsintaottelussa Georgiaa vastaan. Vuoden 2008 EM-kilpailuissa hän tuli vaihdosta kentälle kahdessa ottelussa.
Nasri pelasi seuraavissa MM-karsinnoissa vain kahdessa ottelussa ja 28. maaliskuuta 2009 pelatun Liettua-ottelun jälkeen häntä ei nähty Ranskan maajoukkuepaidassa lähes puoleentoista vuoteen. Ranska floppasi MM-kisoissa täydellisesti ja valmentaja Raymond Domenech sai lähteä. Tilalle tullut Laurent Blanc nosti Nasrin takaisin maajoukkueeseen ja hänet nähtiin myös Ranskan joukkueen kapteenina Luxemburgia vastaan, EM-karsintaottelussa Puolan ja Ukrainan kisoihin. Nasri oli mukana Ranskan EM-kisajoukkueessa 2012 ja teki avausottelussa Ranskan ainoan maalin, kun joukkue pelasi 1–1-tasapelin Englantia vastaan. Ranskan kisataival päättyi puolivälierissä 2–0-tappioon Espanjalle. Nasri pelasi kaikissa Ranskan neljässä ottelussa. Seuraavan kerran hänet valittiin maajoukkueeseen elokuussa 2013, ja viimeisimmän maaottelunsa hän on pelannut saman vuoden marraskuussa MM-jatkokarsinnassa Ukrainaa vastaan.
Aiheesta muualla

Wikimedia Commonsissa on kuvia tai muita tiedostoja aiheesta .
Samir Nasrin virallinen sivusto (ranskaksi)
Samir Nasri Ligue 1:n sivustolla (englanniksi)
Samir Nasri Ranskan jalkapalloliiton sivustolla (ranskaksi)
| 0 | 1 | 2 |
| --- | --- | --- |
| Edeltäjä: Yoann Gourcuff | France Footballin vuoden pelaaja 2010 | Seuraaja: Karim Benzema |
Ranskan joukkue – Jalkapallon EM-kilpailut 2008
1 Mandanda |
2 Boumsong |
3 Abidal |
4 Vieira |
5 Gallas |
6 Makélélé |
7 Malouda |
8 Anelka |
9 Benzema |
10 Govou |
11 Nasri |
12 Henry |
13 Evra |
14 Clerc |
15 Thuram |
16 Frey |
17 Squillaci |
18 Gomis |
19 Sagnol |
20 Toulalan |
21 Diarra |
22 Ribéry |
23 Coupet |
Valmentaja Domenech
Ranskan joukkue – Jalkapallon EM-kilpailut 2012
1 Lloris |
2 Debuchy |
3 Evra |
4 Rami |
5 Mexès |
6 Cabaye |
7 Ribéry |
8 Valbuena |
9 Giroud |
10 Benzema |
11 Nasri |
12 Matuidi |
13 Réveillère |
14 Menez |
15 Malouda |
16 Mandanda |
17 M’Vila |
18 Diarra |
19 Martin |
20 Ben Arfa |
21 Koscielny |
22 Clichy |
23 Carrasso |
Valmentaja Blanc
Nasri Marseillen miehistössä.
San Marino-Montefeltron roomalaiskatolinen hiippakunta

| San Marinon-Montefeltron roomalaiskatolinen hiippakunta Dioecesis Sammarinensis-Feretrana |
| --- | --- |

Kirkkokunta:  Katolinen kirkko
Osa kirkkoa:  ecclesiastical province of  Ravenna - Cervia
Seurakuntia:  81
Jäseniä:  61 401 (2020)
Perustettu:  1977
Piispa:  Andrea Turazzi
Tuomiokirkko:  Pyhän Marinuksen basilika ja San Leon katedraali
Virallinen sivusto
San Marinon-Montefeltron roomalaiskatolinen hiippakunta (lat. Dioecesis Sammarinensis-Feretrana) on roomalaiskatolisen kirkon hiippakunta, joka kattaa koko San Marinon sekä Italian puolella sijaitsevia kuntia. Hiippakunta kuuluu Ravenna-Cervian arkkihiippakuntaan.
Montefeltron hiippakunta mainitaan ensimmäisen kerran vuonna 826, mutta sen uskotaan olevan tätä vanhempi. Hiippakunnan koko ja virallinen nimi ovat vaihtuneet tämän jälkeen pariin kertaan ja nykymuodossaan ja nykyisellä nimellään se aloitti vuonna 1977.
Vuonna 2020 hiippakunta koostui 81 seurakunnasta, joilla oli jäseniä yhteensä 61 401. Hiippakunnan piispana toimii Andrea Turazzi.
Samsung Galaxy A21

| Samsung Galaxy A21 |
| --- | --- |
Valmistaja:  Samsung
Julkaistu:  29. kesäkuuta 2020
Mitat:  167,8 × 76,7 x 8,1 mm
Paino:  193 g
Näyttö:  6,5" HD 20:9 IPS LCD
Näytön kuvatarkkuus:  720 × 1 600
Suoritin:  MediaTek Helio P35 kahdeksanydin, 2,3 GHz, ARM Cortex-A53, 64-bittinen, 12 nm
Grafiikkapiiri:  PowerVR GE8320
Muisti:  32 Gt
Keskusmuisti:  3 Gt
Takakamera:  16 megapikseliä + 8 megapikseliä + 2 megapikseliä + 2 megapikseliä
Etukamera:  13 megapikseliä
Käyttöjärjestelmä:  Android 10 Samsungin One UI-käyttöliittymällä
Akku:  4 000 mAh
Muistikorttipaikka:  laajennettavissa enintään 512 Gt:n microSD-kortilla
Infobox OKNimi-testi OK: 
Samsung Galaxy A21 on Samsungin 29. kesäkuuta 2020 julkaisema älypuhelin, jossa on esiasennettuna Android 10 Samsungin One UI-käyttöliittymällä.
Tekniset tiedot > Muotoilu

Samsung Galaxy A21 -älypuhelimessa on 6,5-tuumainen näyttö HD 20:9 -resoluutiolla.
Tekniset tiedot > Fyysiset osat

Laitteesta löytyy 2,3 gigahertsin kahdeksanydinprosessori. Laitteessa on 3 gigatavua keskusmuistia ja 32 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla.
Tekniset tiedot > Fyysiset osat > Kamerat ja multimedia

Laitteessa on neljä takakameraa. Pääkameran tarkkuus on 16 megapikseliä, toisen kameran 8 megapikseliä (ultralaajakulmakamera), kolmannen kameran 2 megapikseliä (makrokamera) ja neljännen kameran 2 megapikseliä (syvyystietokamera). Etukameran tarkkuus on 13 megapikseliä.
Videokuvaus voidaan tehdä 1080p (Full HD) -resoluutiolla 30fps.
Tekniset tiedot > Ohjelmisto

Julkaisuhetkellä laitteessa oli esiasennettuna Android 10 Samsungin One UI-käyttöliittymällä.
Samsung Z140

| Samsung Z140 |
| --- | --- |
Julkaistu:  2005
Käyttöverkot:  GSM 900/1800/1900 ja WCDMA 2100
Mitat:  88 × 48 × 26 mm
Paino:  105
Näytön kuvatarkkuus:  176 × 220
Värien lukumäärä:  262 144
Muisti:  50 MB
Kamera:  0,3 megapikseliä (VGA)
Radio:  ei
Musiikkisoitin:  kyllä
Valmiusaika:  220 h
Puheaika:  2,5 h
Liitännät:  Bluetooth, Infrapuna
Infobox OKNimi-testi OK: 
Samsung Z140 on Samsungin valmistama 3G-puhelin, joka julkistettiin joulukuussa 2005.
Puhelimen käyttöjärjestelmä on valmistajan oma.
Laite tukee GSM:ää kolmella taajuudella (900, 1800, 1900 MHz). Lisäksi se tukee W-CDMA:ta (2100 MHz).